આ કાર્યક્રમમાં એમ.એસ.એમ.ઈ. ડેવલપમેન્ટ ઇન્સ્ટિટયટ ના નાયબ નિયામક એસ.કે શાહે જણાવ્યું હતું કે સૂક્ષ્મ લઘુ અને મધ્યમ ઉદ્યોગો માટે ભારત સરકાર તરફથી અનેક યોજનાઓ અમલમાં મૂકવામાં આવી રહી છે. આમાં અને ઇનોવેશનને પ્રોત્સાહન તેમજ પેટન્ટ અંગેની તાલીમ નો સમાવેશ થાય છે. તે ઉપરાંત અન્ય યોજનાઓમાં લીન સ્કીમ અને ઝીરો ડિફેક્ટ, ઝીરો ઇફેક્ટ જેવી યોજનાઓનો સમાવેશ થાય છે. તેને લગતું સર્ટિફિકેટ મેળવવા માટે પણ સરકાર ગ્રાન્ટ આપે છે. ગુજરાત સરકાર એમએસએમઇ માટે ખાસ આશરે ૧૦૦ કલસ્ટર બનાવવા વિચારણા કરી રહી છે. એમએસએમઇની ઉત્પાદકતા અને ક્ષમતામાં વધારો થાય તેના માટે આવો અભિગમ અપનાવવામાં આવી રહ્યો છે. તેમાં વિવિધ ક્ષેત્રના ઔદ્યોગિક એકમોનું જૂથ બનાવીને એકસરખી પ્રોડક્ટ કે સર્વિસ પૂરી પાડવાની વ્યુહરચના અપનાવવામાં આવે છે.